RESPUBLIKA VAZIRLIKLARI, IDORALARI, KORPORATSIYALARI, KONSERNLARI, UYuShMALARI VA BIRLAShMALARINING IShChILAR TA’MINOTI BOShQARMALARI HAMDA BO‘LIMLARINI XUSUSIYLAShTIRISh VA DAVLAT TASARRUFIDAN ChIQARISh TO‘G‘RISIDA

Vazirlar Mahkamasi qayd etadiki, iqtisodiy islohotlar chuqurlashtirilayotgan, tovar resurslarini markazlashgan holda taqsimlash to‘liq bekor qilingan, iste’mol bozorini tovar bilan to‘ldirish jiddiy yaxshilangan sharoitda tarmoq vazirliklari, idoralar, korporatsiyalar, konsernlar, uyushmalar va birlashmalar tarkibida savdo tashkilotlari hamda korxonalari mavjud bo‘lishiga ehtiyoj qolmadi.
 Davlat tasarrufidan chiqarish va xususiylashtirish jarayonlarini tezlashtirish, vazirliklar va idoralar ishchilar ta’minoti boshqarmalari hamda bo‘limlari savdo va umumiy ovqatlanish korxonalari faoliyati samaradorligini oshirish maqsadida Vazirlar Mahkamasi qaror qiladi:
 1. O‘z tarkibida ishchilar ta’minoti boshqarmalari va bo‘limlariga ega bo‘lgan respublika vazirliklari, idoralari, korporatsiyalari, konsernlari, uyushmalari, birlashmalari:
 ikki hafta muddatda O‘zbekiston Respublikasi Davlat mulki qo‘mitasiga ishchilar ta’minoti boshqarmalari va bo‘limlari savdo korxonalarining to‘liq ro‘yxatini va ularni 1995-yilda davlat tasarrufidan chiqarish hamda xususiylashtirish to‘g‘risida takliflar taqdim etsinlar;
 savdo korxonalari davlat tasarrufidan chiqarilishiga ko‘ra ishchilar ta’minoti boshqarmalari va bo‘limlarini ortiqcha boshqaruv bo‘g‘ini sifatida to‘liq tugatsinlar.
 3. O‘zbekiston Respublikasi Davlat mulki qo‘mitasi (G‘afurov) vazirliklar, idoralar, korporatsiyalar, konsernlar, uyushmalar va birlashmalar, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir oy muddatda 1995-yilda davlat tasarrufidan chiqarish va xususiylashtirish tarmoq va hududiy dasturlariga tegishli o‘zgartirishlar kiritsin, bunda ularda ishchilar ta’minoti boshqarmalari hamda bo‘limlari savdo korxonalarini qayta o‘zgartirishning aniq shakllarini nazarda tutsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari M.3. Usmonov va V.A. Chjen zimmasiga yuklansin.